CELEX: C2005/217/30
Language: lv
Date: 2005-09-03 00:00:00
Title: Tiesas spriedums (trešā palāta) 2005. gada 21. jūlijā lietā C-71/04 (Tribunal Supremo lūgums sniegt prejudiciālu nolēmumu) Administración del Estado pret Xunta de Galicia (Valsts atbalsts — EK līguma 93. panta 3. punkts (jaunajā redakcijā EKL 88. panta 3. punkts) — Atbalsta shēmas kuģu būvei un pārbūvei, kas neietilpst Direktīvas 90/684/EEK piemērošanas jomā — Iepriekšēja paziņojuma nesniegšana — EK līguma 92. panta 1. punkts (jaunajā redakcijā EKL 87. panta 1. punkts) — Valsts atbalsta jēdziens — Ietekme uz tirdzniecību starp dalībvalstīm)

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/16
            
         
      TIESAS SPRIEDUMS
   
   (trešā palāta)
   2005. gada 21. jūlijā
   lietā C-71/04 (Tribunal Supremo lūgums sniegt prejudiciālu nolēmumu) Administración del Estado pret Xunta de Galicia
       (1)
   
   (Valsts atbalsts - EK līguma 93. panta 3. punkts (jaunajā redakcijā EKL 88. panta 3. punkts) - Atbalsta shēmas kuģu būvei un pārbūvei, kas neietilpst Direktīvas 90/684/EEK piemērošanas jomā - Iepriekšēja paziņojuma nesniegšana - EK līguma 92. panta 1. punkts (jaunajā redakcijā EKL 87. panta 1. punkts) - Valsts atbalsta jēdziens - Ietekme uz tirdzniecību starp dalībvalstīm)
   (2005/C 217/30)
   tiesvedības valoda — spāņu
   Lietā C-71/04 par lūgumu sniegt prejudiciālu nolēmumu atbilstoši EKL 234. pantam, ko Tribunal Supremo (Spānija) iesniedza ar lēmumu, kas pieņemts 2003. gada 22. decembrī un kas Tiesā reģistrēts 2004. gada 16. februārī, tiesvedībā Administración del Estado pret Xunta de Galicia, Tiesa (trešā palāta) šādā sastāvā: palātas priekšsēdētājs A. Ross [A. Rosas], tiesneši Ž. P. Puisošē [J.-P. Puissochet], S. fon Bārs [S. von Bahr], U. Lehmuss [U. Lõhmus] un A. O'Kīfs [A. Ó Caoimh] (referents), ģenerāladvokāts F. Dž. Džeikobss [F. G. Jacobs], sekretārs R. Grass [R. Grass], 2005. gada 21.jūlijā ir pasludinājusi spriedumu, kura rezolutīvā daļa ir šāda:
   Ar 1994. gada 23. jūnija dekrētu Nr. 217/1994 noteiktā atbalsta shēma tādu kuģu būvei un pārbūvei, kas neietilpst Padomes 1990. gada 21. decembra Direktīvas 90/684/EEK par atbalstu kuģu būvei piemērošanas jomā, ja ir noteikts, ka pati minētā shēma var izraisīt valsts atbalsta piešķiršanu EK līguma 92. panta 1. punkta (jaunajā redakcijā pēc grozījumiem — EKL 87. panta 1. punkta) izpratnē, atbilstoši Līguma 93. panta 3. punktam (jaunajā redakcijā — EKL 88. panta 3. punktam) ir iepriekš jādara zināma Eiropas Kopienu Komisijai. Valsts tiesām saskaņā ar savas valsts tiesībām ir jāizdara secinājumi gan attiecībā uz atbalsta pasākumu īstenošanas aktu spēkā esamību, gan attiecībā uz pretēji šim noteikumam piešķirtā finansiālā atbalsta atgūšanu.
   
      (1)  OV C 94, 17.04.2004.